CELEX: 62018TN0351
Language: lv
Date: 2018-06-05 00:00:00
Title: Lieta T-351/18: Prasība, kas celta 2018. gada 5. jūnijā – Ukrselhosprom PCF un Versobank/ECB

201808030832050912018/C 294/663512018TC29420180820LV01LVINFO_JUDICIAL20180605515222Lieta T-351/18: Prasība, kas celta 2018. gada 5. jūnijā – Ukrselhosprom PCF un Versobank/ECB
 ---documentbreak--- C2942018LV5120120180605LV0066512522Prasība, kas celta 2018. gada 5. jūnijā – Ukrselhosprom PCF un Versobank/ECB
   (Lieta T-351/18)2018/C 294/66Tiesvedības valoda – angļu
      Lietas dalībnieki
   
   
      Prasītājas: Ukrselhosprom PCF LLC (Solone, Ukraina) un Versobank AS (Tallina, Igaunija) (pārstāvji: O. Behrends, L. Feddern un M. Kirchner, advokāti)
   
      Atbildētāja: Eiropas Centrālā banka (ECB)
   
      Prasījumi
   
   
            —
         
         
            atcelt Eiropas Centrālās bankas 2018. gada 26. marta lēmumu ECB/SSM/2018–EE-1 WHD-2017–0012 atsaukt Versobank AS bankas darbības licenci;
         
      
            —
         
         
            piespriest atbildētājai atlīdzināt visus tiesāšanās izdevumus.
         
      
      Pamati un galvenie argumenti
   
   Prasības pamatošanai prasītājas izvirza vienpadsmit pamatus.
   
            1.
         
         
            Ar pirmo pamatu tiek apgalvots, ka ECB nav bijusi kompetenta pieņemt lēmumu saistībā ar Versobank AS likvidāciju.
         
      
            2.
         
         
            Ar otro pamatu tiek apgalvots, ka ECB nav pati veikusi novērtējumu attiecībā uz pamatā esošo noziedzīgi iegūtu līdzekļu legalizācijas (NILL) un terorisma finansēšanas novēršanas (TFN) problemātiku.
         
      
            3.
         
         
            Ar trešo pamatu tiek apgalvots, ka ECB nav izmeklējusi, kā arī rūpīgi un objektīvi izvērtējusi visus nozīmīgos lietas aspektus, īpaši attiecībā uz NILL/TFN riskiem un atbilstību priekšrakstiem.
         
      
            4.
         
         
            Ar ceturto pamatu tiek apgalvots, ka ECB ir nepamatoti noraidījusi citas iespējas, it īpaši pārdot Versobank vai sniegt Versobank iespēju izvēlēties veikt pašlikvidāciju.
         
      
            5.
         
         
            Ar piekto pamatu tiek apgalvots, ka ECB esot pārkāpusi vienlīdzīgas attieksmes principu.
         
      
            6.
         
         
            Ar sesto pamatu tiek apgalvots, ka ECB ir pārkāpusi samērīguma principu.
         
      
            7.
         
         
            Ar septīto pamatu tiek apgalvots, ka ECB ir pārkāpusi tiesiskās paļāvības un tiesiskās noteiktības principus.
         
      
            8.
         
         
            Ar astoto pamatu tiek apgalvots, ka ECB ir īstenojusi détournement de pouvoir [pilnvaru nepareizu izmantošanu].
         
      
            9.
         
         
            Ar devīto pamatu tiek apgalvots, ka ECB ir pārkāpusi tiesības tikt uzklausītam.
         
      
            10.
         
         
            Ar desmito pamatu tiek apgalvots, ka ECB ir pārkāpusi tiesības uz aizstāvību.
         
      
            11.
         
         
            Ar vienpadsmito pamatu tiek apgalvots, ka ECB lēmumam nav sniegusi pienācīgu pamatojumu.